دردءِ لزّت
 بیا دمے نندین واهگ ءِ وشّین جنّتءَ
 آسراِنت اِمروز نیست وپا دورءُ نوبتءَ
 ترانگءِ لَمبءَ بستگءُبندوک اِنت دلءِ
 تئئ هما گپّ که تومنءَ گوشتگ اِهوتءَ
 وشّیان نوش اِیت په گلے هرکس شَکّلین
 بَژن همیش اِنت که کس نزانت دردءِلزّتءَ
 زند په زینالی گوست زهیرانی رَهسران
 دل ندنت گواهی که بئیت مرگءِساهتءَ
 آتکگ اِیرمُرتگ گوش ۓ رنجانی کشار
 پشت کتگ سَد درد سَبزاِتگ مهرءِمیشّتءَ
 میرک ءِ مهر ءُ هانگل ءِ دردان هالوین
 جُست بکن شیہءَ،ءُبه پُرس ملاّعزّتءَ
 من اگان بَرّءُبیدهان بیگواهان بلے
 تو کدی زانا منزلے درگپت په وتءَ
 بیا اُمیتانی گُڈسری اُوتاگ اِنت نَپس
 بَس په تئی دیدءَ مَهتل اِنت اَرواه اَنگتءَ
 پَهر مَه بند اینچو په وتی بَهت ءُ تالهءَ
 نام تئی پرشتگ عابدءِکبرءِبرکتءَ
 عابدآسکانی